當時好多人都相信通過參拜聖物或者買贖罪券係可以令自己嘅罪得到寬恕，同時，教會為咗令更加多人去買呢啲宗教商品，亦將道德行為標準越定越高，高到根本冇乜人做到，尤其對教士、修士、修女等下禁令唔準結婚，都喺社會上造成好大壓力，令當時好多教士、修士、修女等係呢條令之下唔可以正式結婚，但好多其實已經有實際上嘅婚姻關係，結果又出一種「娶妻罪」出嚟賺贖罪金，教士罰完贖罪金之後，俾人知道又會唱通街，冇曬面，結果喺日耳曼地區開始出現「反教權主義」，質疑教會憑乜幫人贖罪，亦係後嚟導致各種宗教改革浪潮嘅開始。